Pravila PASJANSE (Kocke - glavna igra)

Lahko, da jih že poznate... Samo kliknite na kocke, ki imajo par in te se bodo odstranile. Edina pogoja sta, da obe kocki v paru nista prekriti, torej morati biti vidni in vsaj ena stran mora biti prosta – torej, nobena kocka, ki je v paru in je odkrita ne sme imeti na obeh straneh kocke,  lahko jo ima samo na eni strani, vsaj tako je v originalnih pravilih. Kocki morata biti popolnoma enaki, razen če ne pripadata skupinama  Rože ali Letni časi. V tem primeru zadostuje že, če sta kocki iz iste skupine. Našli boste samo po eno kocko iste vrste, torej štiri kocke iz skupine Letni časi  in štiri kocke iz skupine Rože. Za ostale skupine kock pa velja, da so po štiri enake, torej dvakrat po dva para na eni postavitveni plošči.
Moj najboljši čas v postavitvi Traditional je... 1:54, to je bilo 26. Februarja. 1999. To je bilo prvikrat, da sem počistil ploščo v manj kot dveh minutah!

Moj najboljši čas v 3D načinu je slab za nekatere postavitve 2.07 (6.avgust.1999), Ko je bila dodana zbirka kock Ivory v 3D načinu.

Če boste dobro igrali se bo dekle smejalo. Ko imate do konca manj kot 8 potez se neha smejati. Pri manj kot 3 potezah do konca, pa je zelo žalostno.

Pravila PASJANSE (za 2 igralca)

Pravila so enaka. Povabite prijatelja in poženita igro. IGRALEC 1 igra prvi. Lahko vidite, da  " IGRALEC 1" utripa. Medtem pa nasprotni "IGRALEC  2", premišljuje o potezi. Oba igralca uporabljata isto miško, zato si bosta morala s prijateljem miško deliti, bodita poštena drug do drugega in po potezi takoj umaknita roko z miške. Odstranite par kock kolikor hitro morete in podajte miško svojemu prijatelju - igralcu... Zmagovalec je tisti, ki ima najnižji čas. (hitrejši ko boste, boljši boste !)
Ja vem, da te igre ne morem imenovati "Pasjansa", ker je za dva igralca... Sprejemam kakršne koli predloge in sugestije.
V tem načinu igranja so nekatere poteze onemogočene : Pavza, Nazaj, Namig, in vse kar prikliče Pomoč v pogovornem oknu (Nekaj o, Ime Igralca, Lista najboljših itd.) Povrh vsega pa še to, ko pritisnete gumb "Premešaj kocke", ne dobite nobene kazni.

Če boste dobro igrali se bo dekle smejalo. Ko imate do konca manj kot 8 potez se neha smejati. Pri manj kot 3 potezah do konca, pa je zelo žalostno.

Pravila igre RIVERS

Postavitev je narejena kot velik zid poln kock. Tu lahko izberete katerokoli kocko želite. Namen je podoben  : odstraniti morate vse kocke na plošči samo, da sta si parni. Tu je samo eno pravilo, združiti morate dve enaki kocki : če poskušate povleči v horizontalni ali vertikalni liniji skozi prazen prostor med kockami, več kot dva zavoja (ovinka) med enakima kockama, oz. če morate zaviti več kot dvakrat, da pridete do druge enake kocke ju ne morete odstraniti.  Seveda, če pa sta dve enaki kocki, ena poleg druge, ju lahko takoj odstranite. Če ne razumete pravil, poskušajte nekaj minut igrati igro (nekajkrat pritisnite na gumb "Namig"), Sedaj sem prepričan, da ste končno razumeli !  Sprememba v igri je brezpogojno dobrodošla.

Tu sta dve težavnostni stopnji : Za “Lažji” način je značilno, da ima kocke v samo enem nadstropju, medtem ko ima “Težji” način dve nadstropji. Dvonivojski način je težji, zato ker ne smete delati napak (pote) med samimi nadstropji, vsako nadstropje morate rešiti samostojno (obe kocki morata biti iz istega nadstropja). Moj najboljši čas pri igranju lažjega načina je 52 sekund (6. avgusta.1999) Moj najboljši čas v težjem načinu pa 1:32 (naredil sem ga 22.02.2000).

Če boste dobro igrali se bo dekle smejalo. Ko za ploščo porabite več kot dve minuti, se neha smejati. Po štirih minutah pa bo zelo žalostno.

Pravila igre MEMORY

Preizkusite se kakšno koncentracijo in spomin imate. Vse kocke so z obrazom obrnjene navzdol, lahko vidite dve izmed njih le omejen čas. Če sta dve izmed njih enaki, izgineta. Drugače se bosta ponovno obrnili in ju ne boste videli. Igra se konča ko odstranite vse kocke. Ta igra se od običajnih Memory iger razlikuje po tem, da so kocke razporejene po Mahjongg postavitvi, tako, da lahko najdete štiri kocke iste vrste namesto dveh. Priporočam vam igranje Memory (Lažja) s 32-kockami, ker je Memory (Težka) s 60-kockami, prava nočna mora. Moj najboljši čas v igranju lažjega načina je : 1:12, dne 25.05.99...

Če boste dobro igrali se bo dekle smejalo. Ko porabite več kot minuto na ploščo, se neha smejati. Po dveh minutah pa je zelo žalostno.

Pravila igre CLICKS

Ta igra je zasnovana na zelo razširjeni igri, katero sem našel na internetu, Clickomania (zahvaljujem se avtorju, ker mi je dovolil uporabo). To je še ena igra katere namen je izprazniti ploščo z odstranjevanjem dveh ali več enakobarvnih kock. Lahko kliknete na skupino kock, vendar le, če sta povezani dve ali več enakobarvnih kock. Tu velja zakon prostega pada, zato bodo kocke, ki so nad odstranjenimi kockami, padle dol. Ko boste odstranili celoten stolpec, se bodo stolpci na desni strani, pomaknili v levo. Obstajata tudi dve težavnostni stopnji (Lažja s  4 različnimi barvami kock in težja s 6 različnimi barvami kock.). Težjo različico igre je izjemno težko odigrati do konca in ko (če) vam potez zmanjka, sta vam na voljo dve možnosti (vstop na Listo najboljših, če vam rezultat to dovoljuje ali pa da se po eno potezo vračate nazaj in tako poskušate isto igro odigrati na drugačen način do konca. S to zadnjo možnostjo se lahko vrnete celo na sam začetek igre (neomejena možnost vračanja nazaj). Veliko sreče !

Če boste dobro igrali se bo dekle smejalo. 25 potez pred koncem se bo nehalo smejati. 7 potez pred koncem, pa bo že zelo žalostno.

Pravila igre SLIDER

Slider je zasnovan na različnih igrah (zdi pa se mi, da je bila to v originalu Ruska igra pisana za DOS) ki so zelo “nalezljive” (vsaj jaz in Helena sva preživela precej časa ob igranju nekaterih !). Želel sem si, da bi bila vsaj ena taka igra tudi v Kyodai-ju ! Cilj igre je zopet, odstraniti čim več kock. Narediti morate horizontalne, vertikalne in diagonalne linije 5-ih ali več kock. Tu je tudi posebna “joker” kocka (na kateri je narisan vprašaj ?). Ta kocka lahko nadomesti katerokoli drugo kocko. Po vsakem neuspešnem poskusu, se na plošči pojavijo tri nove kocke. Kocko lahko premaknete na drugo mesto, pod pogojem, da lahko “zdrsi” prosto po plošči na njeno novo mesto. (nobena kocka ji ne sme biti ovira) Kliknite na kocko in jo poskušajte prenesti na katerokoli drugo mesto, pa boste kmalu razumeli. Kot lahko vidite so navodila preprosta in lahka za razumevanje ! Uživajte..

Če boste dobro igrali se bo dekle smejalo. Če boste imeli na plošči več kot 30 kock, se bo prenehalo smejati. Če pa bo na plošči že več kot 60 kock  se bo zelo razžalostilo.  Moje najboljši rezultat je : 1242 točk, dne 24.08.99, v lažjem načinu igranja, in 290 točk v težjem načinu ^^; (Resno sem igral samo dvakrat... ;-))

Pravila igre HASHIRA

To je popularna igrica podobna, eni izmed mnogih klonov Tetrisa, vendar to pot igra temelji na zbiranju kock iste barve in ne na polnjenju vodoravnih linij. Iz vrha zaslona padajo stolpci, ki so sestavljeni iz treh kock. Stolpec lahko premikate z uporabo tipk na tipkovnici (ali pa z joystickom/joypadom), s tipkami pa lahko tudi spreminjate vrstni red kock v stolpcu. Cilj pa je, da postavite stolpce, vrstice ali pa diagonale, vsaj treh enakobarvnih kock. Več kot je enakobarvnih kock v stolpcu, več točk dobite. Ko postavite stolpec, le-ta izgine in ostale kocke nad njimi padejo na njegovo mesto. Če se po padcu sestavi nov stolpec treh ali več enakobarvnih kock (pride do t.i. verižne reakcije), pa dobite še več točk. Ko se po verižni reakciji ponovno sestavi stolpec se točke podvojijo. Ko se sestavi stolpec po drugi zaporedni verižni reakciji se vam točke potrojijo.  Itd. Vsakič ko odstranite 30 kock s plošče, postane igra za stopnjo hitrejša in s tem tudi težavnejša. Upam, da boste to novo igro sprejeli kot zanimiv izziv ! Moj najboljši rezultat : 154600 točk, dne 23.05.99, pri 83 FPS... :-) (Višjki kot je FPS, hitrejša je igra...)

Kyodai Mahjongg is © Copyright 1997, 1998, 1999, 2000 by René-Gilles Deberdt.
Vse pravice so pridržane.